న్యూ ఢిల్లీ లో గర్వీ గుజరాత్ భవన్ ప్రారంభోత్సవం లో 
ప్రధాన మంత్రి ప్రసంగం యొక్క మూల పాఠం

గుజరాత్ గవర్నర్ ఆచార్య దేవవ్రత్ గారు, ఉత్తర్ ప్రదేశ్ గవర్నర్ మరియు గుజరాత్ మాజీ ముఖ్య మంత్రి సోదరి ఆనందీ బేన్, ముఖ్యమంత్రి విజయ్ రూపాణీ గారు, ఉప ముఖ్యమంత్రి నితిన్ పటేల్ గారు, ఇంకా ఇక్కడ కు విచ్చేసిన ప్రముఖులు, మహిళ లు మరియు సజ్జనులారా, ఇక్కడ చాలా మంది ని 12-15 సంవత్సరాల తరువాత చూస్తున్నాను నేను. గుజరాత్ కోసం యవ్వనాన్ని ధార పోసిన వారు కూడా ఇక్కడ కనుపిస్తున్నారు. గుజరాత్ కోసం తమ పదవీకాలం లో ఎంతో చేసిన విశ్రాంత అధికారులు అనేకులు సైతం అగుపిస్తున్నారు. మరి ఈ కారణం గానే గుజరాత్ యొక్క దీపం ఇతరు లకు కాంతి ని వెదజల్లుతూంది. భవనం అయితే బాగుంది, అక్కడ రిబ్బన్ ను ఎవరైనా కత్తిరించవచ్చనుకోండి కానీ- మీ అందరి సమక్షాని కి వచ్చే అవకాశం నాకు లభించింది. ఇందుకు గాను నేను ముఖ్యం గా గుజరాత్ ప్రభుత్వాని కి కృతజ్ఞుడినై ఉంటాను. అన్నిటి కన్నా ముందు మీ అందరికీ వినాయక చవితి శుభాకాంక్షలు. గణేశుని కరుణాకటాక్షాలు దేశ ప్రజలందరి మీద ప్రసరించుగాక. జాతి నిర్మాణాని కి జరిగే ప్రతి పని ఫలప్రదం అగుగాక. నేడు ఈ పర్వదినాన మీకు, దేశ ప్రజల కు మరియు ప్రత్యేకించి గుజరాత్ ప్రజల కు ఇవే నా శుభాకాంక్షలు. గణేశ చతుర్థి రోజు సాయంత్రం ‘ప్రతిక్రమణ’ లేక ఆత్మశోధన తరువాత మనం చాలా ముఖ్యమైన కార్యాన్ని నిర్వహిస్తాము. జైన సంప్రదాయం ప్రకారం దానిని ‘మిచ్ఛామీ దుకడమ్’ అంటారు. అంటే మన్నింపు పర్వం. అంటే మీ మాటల వల్ల గాని, పనుల వల్ల గాని ఎవరి మనసును అయినా నొప్పించినట్లయితే వారు మిమ్మల్ని క్షమించడం అన్న మాట. అందువల్ల గుజరాతీయులు, దేశ ప్రజలు మరియు ఇప్పుడు ప్రపంచ వాసులు అందరికీ ‘మిచ్ఛామీ దుకడమ్’. సిద్ధి వినాయకుని పండుగ రోజు న మనం అందరం మరో సిద్ధి ఉత్సవాన్ని జరుపుకొనేందుకు గుమికూడటం నాకు చాలా సంతోషం గా ఉంది. కోట్లాది మంది గుజరాత్ ప్రజల భావన లు, సంస్కృతి సంప్రదాయాల మేరకు మీ అందరి కి సేవల ను అందించేందుకు గర్వీ గుజరాత్ భవన్ సిద్ధం గా ఉంది. ఈ సందర్భం గా మీ అందరి ని, గుజరాత్ ప్రజల ను నేను అభినందిస్తున్నాను. మీరు ఇప్పుడు గుజరాత్ భవన్ చిత్రాన్ని చూశారు. నేను ఇప్పుడే అక్కడ కు వెళ్లి వస్తున్నాను. కొద్ది సేపటి క్రితం మనం గుజరాత్ సంస్కృతి సంగ్రాహావలోకనం మనం చూశాం. ఒక రకం గా చూస్తే తమకు ఉన్న కొంచెం సమయం లో, కొద్ది పాటి చోటు లో కళాకారులు అద్భుతమైన ప్రదర్శన ను అందించారు. మిత్రులారా, గుజరాత్ భవన్ తరువాత, ఇప్పుడు గర్వీ గుజరాత్ సదన్ ఏర్పాటు ఎన్నో విధాలు గా ఉపయోగపడనుంది. ఈ భవన నిర్మాణం తో సంబంధం ఉన్న, ఇంత దివ్యమైన నిర్మాణాన్ని నిర్ణీత గడువు కు ముందే పూర్తి చేసిన, మిత్రులు అందరి ని నేను అభినందిస్తున్నాను. ఈ భవన నిర్మాణాని కి రెండు సంవత్సరాల క్రితం సెప్టెంబర్ లో ముఖ్యమంత్రి, ఉప ముఖ్యమంత్రి శంకుస్థాపన చేశారు. ఇప్పుడు మళ్ళీ సెప్టెంబర్ లోనే భవనాన్ని ప్రారంభించే అవకాశం నాకు దక్కింది. అనుకున్న విధం గా సమయానికి ప్రాజెక్టుల ను పూర్తి చేసే అలవాటు ప్రభుత్వ సంస్థల లో, ప్రభుత్వ ఏజెన్సీల లో పెంపొందడం నాకు ఎంతో సంతోషాన్ని కలిగిస్తోంది. నేను గుజరాత్ లో ఉన్న రోజులలో ఏదైనా ప్రాజెక్టు కు శంకుస్థాపన చేసేటప్పుడు దానిని నేనే ప్రారంభిస్తానని ప్రకటించే వాడి ని. దాని లో ఎలాంటి అహం లేదు. అది బహిరంగ వాగ్దానమే. ఎందుకంటే ఆ విధం గా నా సహచరులు అందరి ని ఆ పనిలో నిమగ్నం అయ్యేటట్టు చూడటం. తదనుగుణం గానే మాకు ఫలితాలు కూడా వచ్చేవి. అందువల్ల ఈ పని సంస్కృతి ని మనందరం అనుకరించాలి; దీని ని అన్ని స్థాయిల కూ విస్తరించాలి. ఈ భవనం బుల్లి గుజరాత్ నమూనా. అంతే కాదు న్యూ ఇండియా ను ఆవిస్కరించాలన్న మా యోచన కు ప్రత్యక్ష సాక్ష్యం. మన సాంస్కృతిక వారసత్వాన్ని, సంప్రదాయాల ను ఆధునికత తో గుది గుచ్చి ముందడుగు వేయాలన్నదే మా న్యూ ఇండియా యోచన ల సారం గా ఉంది. మూలాల ను వదలిపెట్టకుండా అంబరాన్ని తాకాలన్నది మా ఉద్దేశ్యం. చిత్రం లో వర్ణించిన విధం గా పర్యావరణ హితకరమైన ఆధునిక వ్యవస్థ లు, వర్షపు జల సంగ్రహణ, నీటి పునరుపయోగం వంటి సౌకర్యాల ను పూర్తి స్థాయి లో వినియోగిస్తున్నారు. మరొక పక్క రాణి గివాబ్ చిత్రణ కూడా ఉంది. సౌర శక్తి ఉత్పాదన వ్యవస్థ తో పాటు మొఢెరా సూర్య దేవాలయానికి కూడా స్థానాన్ని కల్పించారు. ఘన వ్యర్ధాల నిర్వహణ కు ఆధునిక సాంకేతిక పరిజ్ఞానాన్ని వినియోగిస్తున్నారు. కచ్ఛ్ ప్రాంతాని కి చెందిన లిపణ్ కళ కు భవనం లో చోటు ను కల్పించారు. అక్కడ జంతువుల వ్యర్దాల కు కళారూపాన్ని ఇవ్వడం జరుగుతుంది. సోదరీమణులు మరియు సోదరులారా, గుజరాత్ కళా కౌశలాని కి , హస్తకళల కు మరియు గుజరాత్ వారసత్వ పర్యాటకాన్ని ప్రోత్సహించడాని కి ఈ భవనం ప్రముఖం గా మారనుంది. ప్రపంచం లోని వివిధ ప్రాంతాల కు చెందిన ప్రజలు, వ్యాపారులు సందర్శించే దేశ రాజధాని నగరం లో ఇటువంటి సౌకర్యం ఉండటం చాలా ఉపయోగకరం. అదేవిధంగా భవనం మధ్య లో ఉన్న కేంద్ర ప్రాంగణాన్ని గుజరాతీ సంస్కృతి ని ప్రతిబింబించే ప్రదర్శనల కు ఉపయోగించాలనే యోచన అభినందనీయం. గుజరాత్ పర్యటన కు సంబంధించి ఇక్కడ చేసిన ఏర్పాట్ల ను మరింత బలపరచవలసింది గా ముఖ్యమంత్రి కి నేను విజ్ఞప్తి చేస్తున్నాను. ఇక్కడ ఏర్పాటు చేసే సాంస్కృతిక కార్యక్రమాలు, ఆహార ఉత్సవాల ద్వారా దేశం లోని వివిధ ప్రాంతాల నుండి వచ్చే పర్యటకులు గుజరాత్ ను గురించి తెలుసుకుని జత కలుస్తారు. మునుపు ఉత్తరాది వారి ని కదిలిస్తే “అబ్బా, గుజరాతీ వంటకాలు చాలా తియ్య గా ఉంటాయి. ఏమిటయ్యా, మీరు కాకరకాయ లో కూడాను చక్కర వేస్తారేం?” అనే వారు. ఇప్పుడు మంచి గుజరాతీ వంటకాలు ఎక్కడ దొరుకుతాయి ?, చక్కని గుజరాతీ థాలీ ఎక్కడ దొరుకుతుంది? అంటూ అడుగుతున్నారు. గుజరాతీ ల ప్రత్యేకత ఏమిటంటే వారు గుజరాత్ లో ఉన్నప్పుడు శని, ఆదివారాల లో ఇంట్లో వంట చేయరు. బయట కు వెళ్లి ఇటాలియన్, మెక్సికన్, దక్షిణాది వంటకాల ను ఆరగిస్తారు. గుజరాత్ వదలి ఇతర ప్రాంతాల కు వెళ్ళినప్పుడు గుజరాతీ వంటల కోసం వెదుకుతారు. ఇక్కడ ఖమన్ ను కూడా ఢోక్ లా అంటారు; హాండ్ వా ను కూడా ఢోక్ లా అని పిలుస్తారు. అన్నీ కూడాను ఒకే కుటుంబాని కి చెందినవి. ఇప్పుడు గుజరాతీలు వాటికి సరైన రూపాన్ని ఇచ్చి పంపిణీ చేసినట్లయితే ప్రజలు ఖమన్ , ఢోక్ లా ఇంకా హాండ్ వా.. ఈ మూడూ వేరు వేరు వస్తువులు అనుకుంటారు. గుజరాత్ కు పెట్టుబడుల ను ఆకర్షించడం కోసం ఈ కొత్త భవనం లో కొత్త కొత్త ఏర్పాట్లు జరిగాయి. ఈ ఏర్పాట్ల వల్ల గుజరాత్ లో పెట్టుబడులు పెట్టదలచిన భారతీయ మరియు విదేశీ పెట్టుబడిదారుల కు ఇతోధిక సౌకర్యాలు లభిస్తాయి. మిత్రులారా, ఆ సౌకర్యాలు ఉన్నప్పుడు ఇటువంటి అత్యంత అధునాతన భోజనశాల లో అతిథులు ఢోక్ లా, ఫాఫ్ డా, ఖాండ్ వీ, పుదీనా ముఠియా, మోహన్ థాల్, థేప్ లా, సేవ్ ఇంకా టొమాటో చాట్ సేవిస్తే ఎలా ఉంటుందో ఊహించుకోండి. ఒకసారి ఒక పాత్రికేయుడు నన్ను ఇంటర్ వ్యూ చేయడానికి వచ్చారు. అప్పుడు నేను గుజరాత్ ముఖ్యమంత్రి గా ఉన్నాను. అల్పాహారం తీసుకుంటూ ఇంటర్ వ్యూ చేయడం ఆయన కు అలవాటు. ఇంటర్ వ్యూ చాలా బాగా జరిగింది. ఏం చెప్పాలో ఏం చెప్పకూడదో నాకు తెలుసు అంతే కాదు, ఏం చెప్పకూడదో ఇంకా బాగా తెలుసును. ఆ తరువాత ఆయన వ్రాసిన కథనం లో- నేను గుజరాత్ భవన్ కు వెళ్లి గుజరాత్ ముఖ్యమంత్రి తో మాట్లాడాను. అయితే ఆయన అల్పాహారం లో గుజరాత్ వంటకాల కు బదులు దక్షిణ భారత వంటల ను వడ్డించడం తో అసంతృప్తి చెందాను- అని వ్రాశారు. ఇప్పుడు అటువంటి పరిస్థితి ఎవరికీ రావద్దు. గుజరాత్ భవనాని కి సొంత గుర్తింపు ఉండాలి. ప్రజలు దాని కోసమే వెతుకుతూ రావాలి. గుజరాత్ సర్వదా అభివృద్ధి కి, వ్యాపారాని కి, శ్రమ కు ప్రాముఖ్యాన్ని ఇస్తుంది. గుజరాత్ పట్టుదల తో అభివృద్ధి కోసం పని చేయడాన్ని ముఖ్యమంత్రి గా పదిహేను సంవత్సరాల పాటు చూశాను. గత అయిదు సంవత్సరాల లో గుజరాత్ లో అభివృద్ధి యాత్ర వేగం పుంజుకోవడాన్ని చూస్తున్నాను. మొదట్లో ఆనందీ బెన్ పటేల్ గారు అభివృద్ధి గతి కి కొత్త శక్తి ని, బలాన్ని కూర్చారు. ఆ తరువాత రూపాణీ గారు నూతన యత్నాల తో ఉన్నత శిఖరాల కు చేర్చారు. ఇటీవలి సంవత్సరాల లో గుజరాత్ వృద్ధి రేటు పది శాతం కన్నా ఎక్కువ గా నమోదైంది. మిత్రులారా, గుజరాత్ అభివృద్ధి కి ఉన్న అనేక అడ్డంకులు రాష్ట్రం లో మరియు కేంద్రం లో బిజెపి నేతృత్వాన ప్రభుత్వం ఏర్పడిన తరువాత రెండు ప్రభుత్వాల ఉమ్మడి కృషి ఫలితం గా తొలగిపోయాయి. అటువంటి ఒక అడ్డంకి నర్మదా నది మీద ఆనకట్ట నిర్మాణం. ఇప్పుడే దాని ని గురించి విజయ్ గారు చాలా చెప్పారు. ఆ సమస్య పరిష్కారం కావడంతో నర్మదా నది జలాలు గుజరాత్ గ్రామాల దాహార్తి ని తీరుస్తున్నాయి. దీని వల్ల రైతుల కు ఎంతో ప్రయోజనం కలుగుతోంది. మిత్రులారా, సోనీ యోజన కానివ్వండి, లేదా సుజలామ్ సుఫలామ్ పథకం కానివ్వండి.. ఈ రెండు పథకాల అమలు లో వేగం వల్ల గుజరాత్ లోని లక్షలాది కుటుంబాల కు ప్రయోజనం కలుగుతోంది. గుజరాత్ లో నీటి లభ్యత తథ్యం గా మారుతోంది. జల సంగ్రహణ మరియు ఒక గ్రామం నుండి మరొక గ్రామానికి నీటి చేరవేత లో గుజరాత్ ప్రావీణ్యాన్ని సాధించడం నాకు సంతోషాన్ని పంచింది. ప్రజల భాగస్వామ్యం ఉన్న ఈ పని లో ఒక పద్ధతి ప్రకారం రాష్ట్రం ప్రావీణ్యాన్ని సాధించింది. పౌరులు అధిక సంఖ్య లో భాగస్వాములు కావడం వల్లనే అది సాధ్యమైంది. ఈ ప్రయత్నాలు ఇలాగే కొనసాగితే 2024వ సంవత్సరం కల్లా దేశం లో ప్రతి ఒక్క కుటుంబాని కి నీటి ని పంపిణీ చేయడం లో విజయాన్ని సాధించగలుగుతాము. గడచిన అయిదు సంవత్సరాల లో నీటి పారుదల తో పాటు గుజరాత్ లో మౌలిక సదుపాయాల కు సంబంధించిన ఇతర రంగాల లో మున్నెన్నడూ ఎరుగని రీతి లో పెట్టుబడులు పెట్టడం జరుగుతోంది. అంతేకాక మౌలిక సదుపాయాల పథకాల అమలు లో కూడాను వేగం పెరిగింది. అహమదాబాద్ మెట్రో తో సహా మౌలిక సదుపాయాల కు సంబంధించిన ఎన్నో అధునాతన పథకాలు శరవేగం గా పూర్తి అయ్యాయి. బరోడా, రాజ్ కోట్, సూరత్ ఇంకా అహమదాబాద్ విమానాశ్రయాల ఆధునీకరణ జరిగింది. వీటి తో పాటు ధోలేరా విమానాశ్రయాని కి మరియు ఎక్స్ ప్రెస్ వే కు ఆమోదం లభించింది. ఇప్పుడే విజయ్ గారు చెప్పారు ద్వారక వద్ద ఒక వంతెన నిర్మాణం జరుగుతోంది అని. అదేమాదిరి గా గుజరాత్ లో గత అయిదు సంవత్సరాల లో రైల్వే విశ్వవిద్యాలయం, మేరిటైమ్ మ్యూజియమ్, మరీన్ పోలీస్ అకాడెమి, గాంధీ మ్యూజియమ్ తదితర పనుల ను చేపట్టడం జరిగింది. స్టాట్యూ ఆఫ్ యూనిటీ వల్ల ప్రపంచ పర్యటక రంగ చిత్రపటం లో భారతదేశాని కి సమున్నత స్థానం లభించింది. కొద్దిరోజుల కిందట నేను చదివాను.. జన్మాష్టమి రోజు న సర్ దార్ సాహబ్ ను చూసేందుకు 34వేల మంది వచ్చారట. ఒక్క రోజు లో 34 వేల మంది రావడం చాలా గొప్ప విషయం. సామాన్యుల కు అవసరమైన ఆరోగ్య, వైద్య సౌకర్యాల కల్పన లో గుజరాత్ చేసిన కృషి అభినందనీయం. గత అయిదారు సంవత్సరాల లో రాష్ట్రం లో వైద్య మౌలిక సదుపాయాల కల్పన పని జోరు గా జరిగింది. అహమదాబాదు తో సహా రాష్ట్రం లో పలు చోట్ల ఆధునిక ఆసుపత్రులు మరియు వైద్య కళాశాలల వ్యవస్థ ఏర్పాటవుతోంది. ఫలితం గా యువత కు గుజరాత్ లోనే వైద్య విద్య మరియు ఉపాధి అవకాశాలు లభిస్తున్నాయి. ఆరోగ్యం తో పాటు ఉజ్వల పథకం అమలు లోను, ప్రధాన్ మంత్రి ఆవాస్ యోజన అమలు లోను గుజరాత్ ఎంతో ముందుంది. గుజరాత్ ప్రజల జీవనాన్ని సరళం చేయాలనే ఉద్యమాన్ని ముమ్మరం చేయాలి. జన జీవన సౌలభ్యాన్ని పెంచాలనే భావన కు మరింత ఊపునివ్వాలి. సాంస్కృతిక, సామాజిక మరియు ఆర్ధిక బలమే భారతదేశం లోని ప్రతి రాష్ట్రాన్ని ఘనం గా మరియు శక్తివంతం గా మార్చివేస్తుంది. అందువల్ల మనం దేశం లోని ప్రతి ప్రాంతం యొక్క శక్తి సామర్ధ్యాల ను గుర్తించి వాటి ని వృద్ధి చేయాలి. వాటి కి జాతీయ స్థాయి లో, ప్రపంచ స్థాయి లో అవకాశాల ను కల్పించాలి. ఈ ఉమ్మడి బలంతో మనం వచ్చే అయిదు సంవత్సరాల కు చేసుకొన్న తీర్మానాల ను నేరవేర్చుకోగలుగుతాము. ఢిల్లీ లో దాదాపు అన్ని రాష్ట్రాల కు సంబంధించిన భవనాలు ఉన్నాయి. వాటి ని కేవలం అతిథి గృహాలు గా మాత్రమే చూడవద్దనే విషయాన్ని మది లో ఉంచుకోవాలి. వాటి ని దేశ రాజధాని ఢిల్లీ లో రాష్ట్రాని కి గుర్తింపు తెచ్చే ప్రాతినిధ్య చిహ్నాలు గా పరిగణించాలి. తద్వారా దేశ వాసుల కు, ప్రపంచాని కి సందేశాన్ని పంపినట్లవుతుంది. ఈ భవనాల ను పర్యాటక కేంద్రాలు గాను, వాణిజ్య కేంద్రాలు గాను మార్చేందుకు కృషి జరగాలి. సంధానం పరంగా కొద్ది దూరం లో ఉన్న రాష్ట్రాలు దేశం లో అనేకం ఉన్నాయి. కొన్నిసార్లు దేశం లోని వివిధ ప్రాంతాల నుండి, విదేశాల నుండి వచ్చి ఢిల్లీ మీదు గా అక్కడ కు వెళ్లదలచిన వ్యాపారవేత్త లు, పారిశ్రామికవేత్త లు చాలా సమయాన్ని వెచ్చించవలసి వస్తోంది. సమయం చాలా తక్కువ ఉన్నప్పుడు ఆయా రాష్ట్రాల వ్యాపార కేంద్రాలు ఢిల్లీ లో ఉన్నట్లయితే వచ్చిన వారు ఆ రాష్ట్రం యొక్క సంస్కృతి ని, కళా కౌశలాన్ని, వృత్తి నైపుణ్యాన్ని గురించి అక్కడే తెలుసుకొనే ఏర్పాటు ఉండడం బోలెడంత ఉపయోగకరం అవుతుంది. జమ్ము- కాశ్మీర్ మరియు లెహ్- లద్దాఖ్ ల నుంచి ఈశాన్య భారతం దాకా, వింధ్య పర్వతాల నుండి దక్షిణాన సముద్ర తీరాల దాకా దేశం లోని ఇతర ప్రాంతాల వారి తో పంచుకొనేందుకు, ప్రపంచాని కి చూపేందుకు ఎన్నో ఉన్నాయి. ఇప్పుడు మనం దాని ని ప్రోత్సహించే పనుల ను పెంచాలి. ఎవరైనా ఢిల్లీ లోని రాష్ట్ర భవనాని కి వెళ్లి పర్యాటకం నుండి పెట్టుబడుల వరకు దేనికి సంబంధించిన ప్రశ్నలైనా అడిగి సమాధానాలను రాబట్టుకొనే వ్యవస్థ అందుబాటు లోకి రావాలి. అభివృద్ధి పథం లో గర్వీ గుజరాత్ పయనం సందర్భం గా నేను మీ అందరి ని మరొక సారి అభినందిస్తున్నాను. గుజరాత్ వంటకాల ను రుచి చూసే సమయం లో మీరంతా ఒక సారి వాడి పడవేసే ప్లాస్టిక్ వినియోగం బారి నుండి దేశాని కి విముక్తి ని ప్రసాదిస్తారని ఆశిస్తాను. ఈ కార్యక్రమం లో కూడా గర్వీ గుజరాత్ సదన్ అందరి కి ఆదర్శప్రాయం గా నిలుస్తుందని నేను నమ్ముతున్నాను. ఈ కొత్త భవనం ప్రారంభోత్సవం సందర్భం గా మీ అందరి కి మరొక్క మారు నా అభినందనలు మరియు శుభాకాంక్షలు. స్వచ్ఛ్ భారత్ ప్రచార దళం వారు చాలా మంది రావడం హర్షణీయం. వారి ని తరచు గా ఆహ్వానించడం వల్ల సహజం గానే మీ వ్యాపార వృద్ధి కి తోడ్పడుతుంది. అందువల్ల వారిని ఆహ్వానించాలి. అనేకానేక ధన్యవాదాలు, అనేకానేక శుభాకాంక్షలూను.